Skaap - Wikipedia
(Aangestuur vanaf Skape)
'n Kudde skape.
Spesie: O. aries
'n Skaap (Ovis aries) is 'n ewehoewige soogdier wat deur die mens makgemaak is om onder andere wol en vleis te lewer.
Dit is 'n herkouer uit die familie Bovidae (herkouers met hol horings), nou verwant aan die bok. 'n Manlike dier word 'n ram genoem, die vroulike 'n ooi en 'n kleintjie 'n lam (mv. lammers).
By wolskape (bv. die Merino), word die wol eenkeer per jaar afgeskeer met 'n handskêr of 'n meganiese skêr. Daarna word die wol op 'n tafel gesorteer en geklas en in bale verskeep na die wêreld se wolmarkte.
Vleisskape en lammers (bv. dorper, dormer, Döhne-merino) word vir hul smaaklike vleis geproduseer; byna die hele geslagde dier is eetbaar en die vel het ook verskeie gebruike, bv. as kledingstukke en vloermatjies.
4 Skaapbevolking wêreldwyd (in 2013)
Skape verreis nie so 'n vrugbare landstreek soos beete of perde nie. Hulle wei gewoonlik op kort gras of bossies en kan selfs onder woestyntoestande aangehou word. Daarom is die Karoo so 'n goeie skaapwêreld. Hoewel skape tot 6,5 liter water per dag nodig het, kan die dier die meeste hiervan uit dou en water in die plante verkry.
Sout speel 'n belangrike rol in die skaap se dieet en die dier kan maklik tot 14 gram daarvan per dag opvreet. Sout gee skape eetlus en is noodsaaklik vir sekere fisiologiese funksies in die liggaam.
Vag[wysig | wysig bron]
Die liggaam van die skaap is bedek met miljoene fyn wolvesels wat as die vag bekend staan. Die funksie daarvan is om die dier teen koue te beskerm. In die somer kry 'n skaap met volle vag baie warm, en dit is dus vir die dier 'n groot verligting as die vag in die lente geskeer word. Die wol word dan baie nuttig deur die mens aangewend om die koue af te weer.
'n Kudde skape in Argentinië
'n Pasgebore lammetjie se eerste treë
Bouvorm[wysig | wysig bron]
Soos alle herkouers loop die skaap op die punte van sy tone. Die gedeelte wat op die grond rus, is nie die voet, soos baie mense dink nie, maar slegs die punte van die tone.
Die tone waarop die skaap loop, twee aan elke poot, word beskerm deur 'n nael, wat die hoef genoem word Soos by die bok, bees, vark, kameel en kameelperd, is die hoewe besonder sterk.
Skaapbevolking wêreldwyd (in 2013)[wysig | wysig bron]
nr. 1-14: Verskillende pensdele
nr. 15: Netmaag
nr. 16: Melkpens
nr. 17: Slukderm
nr. 18: Milt.
Verenigde Koninkryk 32.9
Wêreld 1 172.833
KENNIS, vol 9, 1980, bl. 1746, ISBN 0 7981 0828 2
Wikispecies het meer inligting verwant aan: Skaap
Wikimedia Commons het meer media in die kategorie Skaap.
Wikiwoordeboek het 'n inskrywing vir skaap.
Ontsluit van "https://af.wikipedia.org/w/index.php?title=Skaap&oldid=1816927"
Die bladsy is laas op 16 September 2018 om 17:05 bygewerk.